נעוריה לא היו פשוטים, היא איבדה את אביה בגיל 16 אשר נפטר מהתקף לב ואת אחד מאחיה בתאונת דרכים. עם מות האב המשפחה הייתה צריכה לחפש דרך לכלכל את עצמה. לכן, איווטי הלכה לעבוד כדוגמנית ומוכרת בחנות בגדים בסלבדור.
בגיל 16 החלה את הקריירה המוזיקלית שלה כשהופיעה בברים קטנים. ההופעה הראשונה שלה הייתה בבר קטן בשכונה דרומית בסלבדור שבו אחותה כבר שרה וניגנה. מיד לאחר מכן ביצעה מספר הופעות בערים בתוך מחוז באהיה, והגיעה להופיע גם בפרנמבוקו.
1993-1998: כסולנית בלהקת בנדה אווה.
עם חזרתה לבירת באהיה, סלבדור, היא הוזמנה להשתתף באירוע בעיר מורו דו שפאו. שם הכירה את המפיק ג'ונגה קוניה, המייסד של בלוקו אווה. בזאת החלה כהונתה של איווטי כ"מלכה" של בנדה אווה, להקה שאיתה הוציאה 6 אלבומים עם מכירות של למעלה מ-5 מיליון עותקים.
במהרה, בנדה אווה זקפה לזכותה מספר להיטים כמו "Flores", "Beleza Rara", "Levada Louca", "Arerê", "Pegue Aí".
ב-1997 הלהקה נכנסה להיסטוריית המוזיקה הברזילאית עם השקת האלבום Banda Eva Ao Vivo אשר מכר למעלה מ-2 מיליון עותקים.
דבר שהפך את הלהקה לדבר החם של ברזיל עם כמעט 30 הופעות חודשיות.
לאחר מכן הוכיחה איווטי לברזיל שהיא זמרת מוכשרת, לא רק במוזיקת קרנבל, ושהיא יכולה לבצע גם שירים של זמרים אחרים בסגנונות אחרים בכישרון רב. עם קול רגיש ומעט צרוד היא ביצעה שירים של הסגנונות המגוונים ביותר ובכך הפכה לזמרת הכי מצליחה כיום בברזיל.
ב-1998, לקראת סוף דרכה בבנדה אווה, איווטי החליפה את שושה בתוכנית הטלוויזיה שלה עקב הריונה.
1999-2005: קריירת סולו.
קריירת סולו של איווטי החלה בתחילת 1999 אחרי שהשתתפה בקרנבל האחרון שלה יחד עם בנדה אווה. בין אפריל ליוני של אותה שנה היא הקליטה את האלבום סולו הראשון שלה, Ivete Sangalo.
הדיסק הוכתר כדיסק זהב ב-1999 עם מחירות של מעל ל-100 אלף עותקים. המספר גדל כאשר השיר הרומנטי Se Eu Não Te Amasse Tanto Assim נכלל כאחד השירים בטלנובלה Uga Uga של רשת Globo. החל מאותו דיסק איווטי קבעה שסלבדור תהיה תמיד העיר הראשונה של הופעות חדשות שלה.
מיידית, השיקה את Beat Beleza איפה סנגלו נפתחת לסגנונות חדשים כמו פופ ומוזיקה רומנטית בלי לוותר על האשה. בין השירים הראשיים של האלבום: Pererê, A Lua Q Eu Te Dei, Empurra-Empurra e Balanço Black.
ב-2001 הושק האלבום Festa ששיר הנושא של האלבום הפך להמנון הנבחרת הברזילאית בכדורגל למונדיאל.
איווטי הוזמנה להשתתף כזמרת אורחת באלבום של Roupa Nova, אחת המוצלחות בברזיל באותה תקופה.
באותה שנה נפטרה גם אימה של איווטי.
ב-2002, עקב ההצלחה של האלבום "Festa", הזמרת קיבלה את הנבחרת הכדורגל של ברזיל בטריו אלקטריקו שלה, בטקס בבירה ברזיליה. באותה שנה הושק השיר הרומנטי Se Eu Não Te Amasse Tanto Assim.
2006-2008: DVD באצטדיון המרקנה.
ב-2006 איווטי זכתה בפרס הזמרת הטובה ביותר של Band Folia, תוכנית הטלוויזיה המסקרת את הקרנבל בבאהיה וברסיפה.
כמו כן זכתה גם בתואר Dodô e Osmar הנחשב לאוסקר הקרנבל (תואר בו זכתה 8 פעמים ברציפות).
בקרנבל בסלבדור של אותה שנה איווטי עשתה דואט עם הזמר האירלנדי בונו מלהקת U2 שהתפרסם בסאו פאולו באותה תקופה. ביוני סנגלו הייתה בפורטוגל שם לקחה חלק ב-Rock in Rio Lisboa. באותו חודש הופיעה גם כן בגרמניה איפה שהתרחש מונדיאל 2006.
ב-16 בדצמבר, איווטי סנגלו הקליטה באצטדיון המראקנה את ה-CD ו-DVD השני שלה. בהופעה היו כ-50,000 צופים. בהופעה הופיעו הזמרים הבאים: Samuel Rosa, Saulo Fernandes (Banda Eva), Durval Lelys (Asa de Águia), MC Buchecha e o Alejandro Sanz.
הדיסק יצא לשוק במרץ 2007 עם מכירות של 120 אלף העתקים ביום ההשקה. תוך חודש ה-CD וה-DVD ביחד נמכרו ב-220 אלף עותקים.
נכון להיום מדובר ב-DVD הכי נמכר בהיסטוריית ברזיל עם למעלה ממיליון העתקים.
ב-2008 סנגלו פתחה את המהדורה השלישית של Rock in Rio Lisboa ואת המהדורה הראשונה של Rock in Rio Madrid עם קהל של 120 אלף צופים. באותה שנה הוציאה את אלבום הילדים "Veveta e Saulinho" הבית הצהוב יחד עם סולן להקת בנדה אווה, סאולו פרננדס.
הונה של סנגלו מוערך בכ-500 מיליון ריאל (כמעט מיליארד שקל), המחיר שהיא גובה עבור הופעה הוא 710 אלף ריאל (כ-1.4 מיליון שקל) וכמיליון ריאל (1.9 מיליון שקל) עבור פרסומת טלוויזיה.
2008-2009: תקופת ההריון ודיסק חדש Pode Entrar.
ביוני 2009, בעודה בהריון, איווטי השיקה את הדיסק העשירי שלה, Pode Entrar. הדיסק הוקלט בביתה. הדיסק הציג את איווטי סנגלו בצורה יותר אינטימית כאשר רק חברים קרובים הגיעו לביתה. הדיסק הושק גם בגרסת ה-DVD שלו עם הופעות מיוחדות של זמרים אורחים וביניהם מריה בטניה, קרליניוס בראון, לולו סנטוס ועוד.
בשותפות על רשת חנויות Riachuelo איווטי השיקה ליין בגדים עם הלוגו שלה.
איווטי הייתה הזמרת שמכרה הכי הרבה קלטות DVD בברזיל בשנת 2007. השיר "Berimbau Metalizado" היה הראשון שקיבל הכרה כסינגל זהב עם 50 אלף הורדות.
2010 עד ההווה: הופעה חיה בניו יורק וקריירה בינלאומית.
לקראת הופעתה הגדולה בארצות הברית בסוף 2010 סנגלו רצתה שהמפגש עם הצפון אמריקאים יהיה מוצלח עבור שני הצדדים. סנגלו גם ציינה שההופעה אמורה לפתוח את הדלת לקריירה הבינלאומית שלה ושבספטמבר 2010 היא תקליט דיסק DVD חדש DVD ao vivo no Madison Square Garden בניו יורק. לצורך ההופעה איווטי לקחה שיעורים באנגלית בשבילה ובשביל להקתה.
"שימו לב! מדיסון סקואר גארדן ב-4 בספטמבר 2010, עכשיו זה באמת קורה, יהיה נהדר!" היא צייצה בטוויטר.
ב-8 ביולי, 58 לפני ההקלטה איווטי הודיעה בטוויטר שלה שהכרטיסים להופעה במדיסון סקוור גרדן כבר אזלו. אולם ההופעות המכיל קרוב ל-20 אלף איש כבר אירח זמרים בעלי הכרה בינלאומית כמו מייקל ג'קסון, מריה קארי, מדונה, כריסטינה אגילרה, ביונסה, ליידי גאגא, U2, בוב מארלי, בריטני ספירס ורבים אחרים ביניהם רוברטו קרלוס הברזילאי. ההופעה התרחשה ב-4 בספטמבר.
ה-DVD של איווטי סנגלו בניו יורק הושק ב-7 בדצמבר על ידי Universal Music. בדיסק השתתפו מספר זמרי אורח: חואנס, סאו ג'ורג'י, דייגו טורס ונלי פורטדו.
באותו שבוע איווטי אישרה את השמועות בדבר חתונתה. היא מסרה שהתחתנה בסתר עם דניאל קאדי, תזונאי, אבא של הבן שלה, מרסלו, אחרי קשר של שנתיים.
בשנת 2016 הוציאה ביחד עם קאלום סקוט סינגל חדש כשיר הנושא הרשמי של המשחקים הפאראלימפיים בריו דה ז'ניירו (2016).
הורות.
ב-2009 איווטי נכנסה להריון מחבר שלה, כיום בעלה, התזונאי דניאל קאדי, אז בן 24. הילד נולד ב-2 באוקטובר 2009 בסלבדור שבבאהיה. מאז דניאל קאדי גר בדירה של איווטי בסלבדור.
הישגים אחרים.
איווטי הפכה גם לאשת עסקים, היא הבעלים של המוצר Caco de Telha. בבעלותה trio (Demolidor) וbloco וcamarote של קרנבל בשם Cerveja e Cia בעל זיכיון במספר מקומות בברזיל. היא גם חברה בbloco המסורתי Coruja. בין הפרויקטים העתידיים שלה: הקמה של אולם הופעות יוקרתי בסלבדור וקרן לעזרה לנזקקים.
יהודי הלניסטי
ניאנדרטלים
OpenShot
OpenShot היא תכנה חופשית לעריכת וידאו, המשוחררת תחת הרישיון הציבורי הכללי של גנו.
התכנה כתובת ב־Python באמצעות GTK+, MLT ו־FFmpeg. כמו כן היא יכולה להתממשק לבלנדר לתכונות מתקדמות.
כיום OpenShot פועלת על מערכות לינוקס, Microsoft Windows ו־Mac OS X.
היסטוריה.
OpenShot נוצרה באוגוסט 2008 על ידי ג'ונתן תומאס, לאחר שלא מצא עורך וידאו העונה לכל דרישותיו - עורך קל לשימוש, חזק ויציב.
כיום מלבד ג'ונתן תומאס מפתחים את OpenShot אנשים רבים נוספים.
תכונות.
OpenShot מספקת עריכה נרחבת ותכונות רבות נוספות, ותוכננה ככלי מעשי לעבודה עם וידאו בהבחנה גבוהה כולל HDV ו־AVCHD. בין תכונותיה העיקריות:
קידוח ופיצוץ
קידוח ופיצוץ היא שיטת כריית מנהרות שהייתה נפוצה לפני המצאת המכונה לכריית מנהרות (TBM) . השיטה הייתה דרך חסכונית לחפירת מנהרות ארוכות בסלע קשה, שבו החפירה אינה אפשרית. גם היום, השיטה עדיין משמשת לבניית מנהרות, כמו בניית מנהרת בסיס לוצברג. ההחלטה אם לבנות את המנהרה באמצעות TBM או באמצעות שיטת קידוח ופיצוץ כוללת מספר גורמים, כגון:
אורך המנהרה הוא השיקול העיקרי בהחלטה, כיוון שעלות תפעול מכונת כרייה הוא גבוה יותר, אף כי מהירות הכרייה גבוהה יותר. כך, שבמנהרה קצרה יחסית, ישנה עדיפות לשיטת הכרייה הוותיקה. פירושו של הדבר, שמנהרות קצרות יותר נוטות להיות פחות חסכוניות לבניה עם TBM ולכן בדרך כלל נבנות על ידי שיטת קידוח ופיצוץ. לאיכות הקרקע יש גם השפעה משמעותית על הבחירה בשיטות השונות המתאימות לסיכונים שונים בקרקע.
היסטוריה.
אף על פי ששיטת קידוח ופיצוץ הייתה בשימוש מוגבל קודם למהפכה התעשייתית באמצעות אבק שרפה (כגון במנהרת בלו רידג' בארצות הברית, שנבנתה במחצית הראשונה של המאה ה-19), אך מחמת חוסר חומרי נפץ חזקים יותר (ובטוחים יותר), השיטה לא הייתה נפוצה. עם המצאת הדינמיט (שהומצא בשנת 1867), כמו גם פיתוח השיטה למימוש מלא של פוטנציאל חומר הנפץ, הפכה השיטה לפופולרית יותר.
קידוח ופיצוץ שימשה בהצלחה כדי לבנות מנהרות בכל רחבי העולם, בין השאר: במנהרת הרכבת פרג'וס, מנהרת בסיס הגוטהארד, מנהרת סימפלון, יאנגפראובאן ואפילו מנהרת הכביש הארוכה ביותר בעולם Lærdalstunnelen, בנויה בשיטה זו.
השיטה.
כפי שהשם מרמז, קידוח ופיצוץ מתנהלת כדלקמן:
מיקום ועומק החורים (וכמות חומר נפץ בכל חור) נקבע על ידי תבנית מתוכננת בקפידה, אשר, יחד עם התזמון הנכון של הפיצוצים הבודדים, מבטיחה כי המנהרה תהיה בעלת חתך עגול.
תמיכת הסלע.